LocalDoc/ldquad_v2_retrieval-reranked huggingface dataset:
Avraam Linkoln

Bu qələbədən 6 gün sonra 15 aprel 1865-ci (56 yasinda) ildə Avraam Linkoln teatrda "Bizim Amerikalı əmioğlumuz" (Our American Cousin) tamaşasına baxarkən həmin teatrın aktyoru Con Uilks But tərəfindən qətlə yetirilmişdir. Bununla o, qətlə yetirilmiş ilk ABŞ prezidenti olmuşdur. Güllə atandan sonra Butt səhnəyə çıxaraq latınca "Sic semper tyrannis!" (tərcümədə: "Tiranların taleyi belədir"- cənub ştatı olan Vircinyanın şüarı) kəlməsini səsləndirmişdi. Avraam Linkoln tarixdə 100 ən çox öyrənilmiş şəxsiyyətlər siyahısına daxil edilib.Avraam Linkolnun dörd illik prezidentliyi ərəfəsində Vətəndaş Müharibəsi ilə yanaşı ailəsində çətinliklərlə üzləşməsi təsadüfi deyildi. Bir oğlunu erkən yaşlarında itirmiş Linkoln Ağ Evdə məskunlaşarkən digər üç oğlu arasında xeyli yaş fərqi var idi: Robert 17, Vilyam 10, Tomas isə 7 yaşında idi. Robert bu ərəfədə Harvard Universitetində təhsil alırdı və periodik olaraq valideynlərini ziyarət etmək üçün paytaxta qayıdardı. Ata Linkoln konservativ (Respublika) partiyanı təmsil etsə də, uşaqları və yoldaşına qarşı çox liberal yanaşırdı və uşaqları tam sərbəst şəkildə böyütməyin tərəfdarı idi. Bu isə xanım Linkolna çox narahat edirdi və bir neçə hallarda şikayətlərini eşitməyən ərindən Senatorların xanımlarına ünvanlanan məktublarda şikayətlənərdi.
Avraam Linkoln

Hamının sevimlisi olan Vilyam 11 yaşında xəstəlikdən vəfat etməsi ailəyə ağır zərbə olmuşdu və üç il sonra atası da teatrda güllələnmişdir. Prezidentin ölümündən sonra Avraam Linkoln partnyoruna müsabiqə verən Mrs. Linkolnun sözlərinə əsasən ərinin işlə bağlə çətinliklərinə baxmayaraq ailəsinə münasibəti heç vaxt dəyişməzdi. Çox keçmədən Tomas da 18 yaşında ağciyər xəstəliyindən vəfat etdi. Universiteti bitirən Robert atasının vəfatından sonra cəbhədən geri dönmüş və anası ilə birlikdə Çikaqoya köçüb atasının yolunu davam etdirmişdir (Avraam Linkoln məşhur vəkil idi). Mary Harlanla evləndikdən sonra üç uşaq atası olan Robert özünü idarə edə bilməyən anasını 1875-ci ildə dəlixanaya məhkum etdirdi. Daha sonra hökumətdə mühim vəzifə tutan Robert Prezident Ceyms Qarfildin və Prezident Vilyam Mak-Kinlinin sui-qəsdinin şahidi olur. Bununla mövcudluğunun prezidentlərə düşərli olmadığını müəyyən edir və iş həyatını tərk edərək ölümünə qədər (1926) atasının xatirələrini mühafizə etməyi qərar verir.
Avraam Linkoln

Vəkillik karyerası İlinoys Ali Məhkəməsində vəkillik karyerasına başlayan Linkoln, bir çox işdə uğurlu olaraq o dövrün ən uğurlu vəkilləri arasına girməyi bacardı. Linkolnun ən mühüm işi 1858-ci ildə bir cinayət olub. Linkolnun müvəkkili Vilyam "Duff" Armstronq, Ceyms Metzkeri öldürməklə günahlandırılırdı.1858 ildə müdafiə etdiyi məşhur Vilyam "Duff" Armstronq işiylə, hüquqşunaslığını da nümayiş etdi. Fərqli və o zamanlar nadir rast gəlinən bir taktika istifadə etmək vasitəsilə, təcrübə şahidlərinin yalan söylədiyini cütçü ilə sübut etdi. Linkoln, İllionis əyalətində keçirdiyi 23 illik hüquq həyatı boyu, 5.100-dən çox işdə vəkillik edib. Öldürülməsi 4 il davam edən vətəndaş müharibəsi 9 aprel 1865ci ildə Konfederasiyanın kapitulyasiyası ilə başa çatdı. Cənub zəncilərin ABŞ cəmiyyətinə inteqrasiyasına hazırlaşmalı idi. Müharibənin başa çatmasından 5 gün sonra-14 aprel 1865ci il tarixində Ford teatrının səhnəsində qoyulan "Mənim amerikalı kuzenim" tamaşası zamanı cənub tərəfdarı olan aktyor Con Uilks But prezident lojasına daxil olaraq onun başına tapancadan güllə açmışdı. Güllə atandan sonra Butt səhnəyə çıxaraq latınca "Sic semper tyrannis!"
Avraam Linkoln

(tərcümədə: "Tiranların taleyi belədir"- cənub ştatı olan Vircinyanın şüarı) kəlməsini səsləndirmişdi. Səhəri gün, saat 7:22də Avraam Linkoln öldürüldü. Buttu Vircinya ştatında 26 aprel tarixində anbarda gizlənərkən tapmışdılar. Anbara dərhal od vurulmuş Butt silahlı şəkildə oradan çıxmışdı. Anbardan çıxan zaman onu boynundan ölümcül yaralamışdılar. Con Buttun son sözləri belə olmuşdu: "Anama deyin ki, mən vətənim üçün mübarizə apararaq həlak oldum." Maraqlı faktlar Raşmor dağında təsviri həkk olunan 4 prezidentdən biridir. Onun təsviri sağdan birincidir.
Avraam Linkoln

Avraam Linkoln ABŞ prezidentləri arasında ən hündür boylu prezidentdir (193 sm). Ən alçaq boylu isə Ceyms Medison (162 sm) olmuşdur. Rəy sorğularına əsasən Avraam Linkoln ABŞ tarixinin ən yaxşı prezidentlərindən biri hesab olunur, halbuki, hakimiyyəti dövründə çoxsaylı tənqidlərə məruz qalmışdı. 1860-cı ilin oktyabrında Vestfilddən olan on-bir yaşlı qız Qreys Bedellu Avraam Linkolna məktub yazaraq saqqal buraxmağı məsləhət bilmiş və o buna əməl etmişdir. "Linkoln" filmi ABŞ rejissoru Stiven Spilberq tərəfindən dahi ABŞ prezidenti Avraam Linkolnun həyatından bəhs edən bioqrafik janrda çəkilmiş filmdir. Linkolnu canlandıran Deniel Dey-Lüis əksər tənqidçilərin rəyinə əsasən ilin ən yaxşı aktyoru seçilmişdir Abraam Linkolun oğlunun müəlliminə yazdığı məktubda bunları yazılıb: Ona öyrət oğlumun müəllimi, Öyrənmək lazımdır, bilirəm; insanların hamısı dürüst və ədalətli deyil. Ancaq qurbanlığı da ona öyrət; hər alçaq bir qəhrəman var, hər eqoist siyasətçi üçün fədakar bir lider var. Ona öyrət ki, hər düşmən üçün bir dost var.
Avraam Linkoln

Bilirəm ki, bunun üçün vaxt lazımdır. Ancaq bacarırsansa, ona qazandığın bir dolların beş dollardan çox olduğunu öyrət. Ona məğlub olmağı və qazanmaqdan zövq almağı öyrət. Onu qısqanclıqdan uzaqlaşdırın. Bacarsan, ona səssiz gülüşün sirrini öyrət. Zorbaların göründüyü kimi qalib gəldiyini erkən öyrənsin. Bacarsan, ona kitab möcüzələrini öyrət. Ancaq sakit vaxtlarda onu tanıyın.
Avraam Linkoln

Göydəki quşların, günəşin qarşısındakı arıların və sulu yaşıl yamacdakı çiçəklərin əbədi sirrini düşünə bilər. Ona məktəbdə səhv etmək, aldatmaqdan daha şərəfli olduğunu öyrət. Hər kəs ona səhv etdiyini desə belə, öz fikirlərinə inanmağı öyrət. Ona mülayim insanlara qarşı mərhəmətli olmağı və sərt olanlarla sərt olmağı öyrət. Hamı qapalı bir yola çıxanda oğluma kütlələri izləməmək üçün güc verməyə çalışın. Ona bütün insanları dinləməyi öyrət. Həm də ona həqiqəti dinlədiklərinin hamısını süzməyi və yalnız yaxşı olanı götürməyi öyrət. Bacarırsansa, kədərli olanda belə ona necə gülümsəməyi öyrət.
Avraam Linkoln

Göz yaşlarında utanmağın olmadığını öyrət. Hər kəsin yalnız öz xeyrinə işlədiyinə inananlara asqırmağı və həddindən artıq diqqətdən çəkinməyi öyrət. Gücünü və beynini ən yüksək təklif verənə satmağı öyrət, amma heç vaxt ürəyinə və ruhuna qiymət etiketi qoymamalısan. Qulaqlarını ulayan bir izdihama bağlamağı öyrət. Və saleh olduğuna inansa, ayağa qalxmağı və döyüşməyi öyrət. Ona qarşı mehriban olun, amma onu qucaqlamayın. Çünki poladı yalnız atəş təmizləyir. Səbir etməmək üçün cəsarət etsin.
Avraam Linkoln

Cəsarətli olmaq üçün kifayət qədər səbir etsin. Ona hər zaman özünə dərin inam göstərməyi öyrət. Beləliklə, insanlığa dərin bir inamı olacaq. Bu böyük bir tələbdir, gəlin nə qədər ala biləcəyinizi görək. Nə yaxşı balaca bir insan. Oğul ". Arxivləşdirilib 2016-06-16 at the Wayback Machine Həmçinin bax Vilyam Henri Harrison
Tamilla Rüstəmova

Tamilla Səid qızı Rüstəmova (1936, Bakı – 23 iyul 2020, Moskva) — Azərbaycanlı aktrisa və pianoçu. Tamilla Rüstəmova Azərbaycanın görkəmli bəstəkarı Səid Rüstəmovun ailəsində anadan olmuşdur. 1959-cu ildə Qnesinlər adına Musiqi institutunun "fortepiano" ixtisası üzrə bitirmişdir. Həmin il institutun tələbəsi olan vokalçı Olgerd Krastınşa ərə gedərək Riqaya köçmüşdür. Bir neçə bədii filmdə yadda qalan obrazlar yaratmışdır. Onun ən yaddaqalan obrazları "Ulduz" filmində Ulduz və "Böyük dayaq" filmində Maya bacı rollarıdır. 2020-ci ildə Moskvada vəfat etmişdir. Moskva şəhərində dəfn edilib. Filmoqrafiya Böyük dayaq (film, 1962) — rol: Maya Ulduz (film, 1964) — rol: Ulduz Zirvə (1964) — rol: Sevda Axırıncı aşırım (film, 1971) (tammetrajlı bədii film)-rol: Növrəstə
Çuqun

Çuqun — dəmirin karbonla (2%-dən çox, adətən 3-4.5 % karbon), eləcə də tərkibində müəyyən miqdar manqan (1.5%-dək), silisium (4.5%-dək) və zəhərli qarışıqlar – kükürd və fosfor olan ərintisidir. Bəzən çuquna hər hansı bir xassə vermək üçün ona legirləyici adlanan elementlər – xrom, nikel, silisium, manqan və s. əlavə edilir. Bu cür çuqun legirlənmiş adlanır. Çuqunu domna sobalarında dəmir filizindən alırlar. Çuqun qara metallurgiyanın ən mühüm ilkin məhsuludur. Ondan polad istehsalında xammal kimi və tökmə ərinti kimi istifadə edilir. Müasir maşınqayırmada tökmə çuqunun payına ümumi kütlənin 75%-i düşür.
Çuqun

Maşınqayırmada və tikinti qurğularında boz çuqun geniş yayılmışdır. Bəzən domna ferroərintiləri adlandırılan xüsusi Çuqun (domna ferrosilisiumu, ferromanqanı, ayna çuqun və s.) çox məhdud miqdarda əridilir, ondan poladı oksigensizləşdirmək və legirləmək üçün istifadə edilir. Boz çuqundə karbon qrafiti lövhə formasında sərbəst halda olur. Bu cür quruluş çuquna yüksək möhkəmlik verir, ona görə də ondan mühərriklər üçün silindrlər, butulkalar və digər detallar hazırlanır. Boz çuquna daha da möhkəmlik vermək üçün ona kürəcik formasında qrafit əlavə edilir. Bunun üçün ərimə zamanı maye çuquna az miqdarda, aşqar kimi maqnezium, serium, ittrium, kalsium və bir sıra digər elementlər əlavə edilir. Şarşəkilli qrafitli çuqun möhkəm çuqun adlanır və yüksək texnoloji xassələri olur.
Çuqun

Ağ çuqunda karbon dəmirlə birləşmiş halda, dəmir-karbid (Fe3C) – sementit şəklində olur. Bu çuqun aşağı mexaniki xassəli və kövrək olduğuna görə məhdud tətbiq sahəsinə malikdir: cilalama işlərində işlədilən detalların sadə konfiqurasiyalarının hazırlanmasında istifadə edilir. Ağ çuqunun xüsusi termiki emalından sonra (qrafitləşdirici dəmləmə) sementit parçalanır və pambıq formasında qrafit əmələ gəlir; nəticədə alınan çuqun döyülə bilən çuqun adlanır. Döyülə bilən çuqun avtomobil, traktor istehsalında və kənd təsərrüfatı üçün maşınqayırmada istifadə edilir. Son zamanlar onu yüksəkdavamlı çuqunla əvəz edirlər. Bu da onun hazırlanma texnologiyasının sadələşdirilməsi və tökmə işinin asanlaşdırılması üçün istifadə edilir. Bir sıra xüsusi çuqunlar poladın legirlənməsində tətbiq olunur.
Aqil Abbas

Aqil Məhəmməd oğlu Abbas (1 aprel 1953, Boyat, Ağcabədi rayonu) — azərbaycanlı dövlət xadimi, yazıçı, jurnalist, Azərbaycan Milli Məclisinin III, IV, V və VI çağırış üzvü. Aqil Məhəmməd oğlu Abbasov 1953-cü il aprelin 1-də Ağcabədi rayonunun Kolanı kəndində doğulub. 1955-ci ildə 2 yaşında olarkən ailəsi ilə birlikdə Ağdama köçüb. Ağdam 1 saylı orta məktəbini bitirdikdən sonra ADU-nun filologiya fakültəsində təhsilini davam etdirib (1970–1976). Əmək fəaliyyətinə Ağsu rayonundakı internat məktəbində müəllim (1976–1977) kimi başlayıb, "Elm və həyat" jurnalında fotomüxbir, şöbə müdiri (1977–1987), "Sovet kəndi" qəzetinin xüsusi müxbiri (1987–1990) işləyib.
Aqil Abbas

Hazırda "Ədalət" (1990-cı ildən), "Boz qurd" (1993-cü ildən) qəzetlərinin baş redaktorudur. Bədii yaradıcılığa 1970-ci ildən başlasa da, ilk mətbu hekayəsi "Şirinlik" 1976-cı ildə "Ədəbiyyat və incəsənət" qəzetində dərc olunub. Bunun ardınca 1977-ci ildə "Şəbədə Nazim" hekayəsi "Ulduz" və "Azərbaycan" jurnallarında işıq üzü görüb. Həmin dövrdən mətbuatda müntəzəm çıxış edir. "Qiyamət gecəsi" və "Qapqara uzun saçlar" povestlərinin müəllifidir (2003).
Aqil Abbas

2005-ci ildə Azərbaycan Milli Məclisinin deputatı seçilmişdir. Mükafatları Azərbaycan komsomolu (1987) ("Ən yaxşı adam" kitabına görə) Azərbaycan Jurnalistlər Birliyinin "Qızıl qələm" mükafatı (1993) "Məmməd Araz" adına ədəbi mükafat (1994) "Dan ulduzu" (1993) "Zeynalabdin Tağıyev" 21 iyul 2005-ci il “Əməkdar jurnalist” 01.04.2013 — "Şöhrət" ordeni. 2022-ci ildə Qarabağ mövzusunda povestlərinə görə İlyas Əfəndiyev mükafatına layiq görülüb. 11 aprel 2023-cü ildə Azərbaycan Respublikası Prezidentinin Sərəncamı ilə Azərbaycan Respublikasının ictimai-siyasi həyatında uzunmüddətli səmərəli fəaliyyətinə görə 1-ci dərəcəli "Vətənə xidmətə görə" ordeni ilə təltif edilib Evləri köndələn yar. Bakı: Yazıçı, 1983, 104 səh.
Əbdül Mahmudov

Əbdül Mahmudov (15 may 1944, Atbulaq, Qazıməmməd rayonu) — Azərbaycan kinorejissoru, ssenarist və aktyor, Azərbaycan Respublikasının xalq artisti (2018), Azərbaycan SSR Dövlət mükafatı laureatı (1986), Azərbaycan Respublikası Prezidentinin fərdi təqaüdçüsü (2021-ci ildən). Şeyx Əbdül adı ilə də tanınır. Əbdül Mahmudov 15 may 1944-cü ildə indiki Hacıqabul rayonunun Atbulaq kəndində anadan olub. Əslən Şamaxıdandır. Ana tərəfi Haşimi krallığından olduğu üçün, nəsilləri həşimxanlılar adlanırmış. Ata tərəfi isə Ərdəbildən olub. 1961-ci ildə orta məktəbi bitirmişdir.
Əbdül Mahmudov

Kino. Azərbaycan Milli Ensiklopediyası Elmi Mərkəzi, 2007.- səh. 816. Xarici keçidlər Aydın Dadaşov. "Bizim kino". Kamil Rüstəmbəyovun "Axırıncı aşırım" filmi haqqında Arxivləşdirilib 2017-07-21 at the Wayback Machine Əməkdar İncəsənət Xadimi Şeyx Əbdül Mahmudov — Gəlin Danışaq
Harri Potter

«Harri Potter» (ing. «Harry Potter») — ingilis qadın yazıçı Coan Ketlin Roulinq tərəfindən yazılmış yeddi roman və onun əsasında çəkilmiş filmlər seriyasıdır. Səkkizinci kitab isə teatrdan kitaba uyğunlaşdırılmışdır. Dünyada çap olunmasına və satışına görə böyük rekordlara imza atmışdır. Seriyanın yeddinci kitabı ABŞ-də 8,5 milyonluq böyük bir satış gəlirinə sahib olaraq böyük bir rekord əldə etmişdir.
Harri Potter

Seriyanın kitabları "Dünyanın ən tez satılan kitabı" və "Dünyanın ən çox satılan uşaq romanı" adını hələ də əlində saxlayır. Roman uşaqlar üçün nəzərdə tutulsa da, böyüklərin də diqqətini çəkmişdir. Harri Potter 10 il müddətində sevmədiyi qohumları: xalası Petunia, xalasının əri Vernon və onların axmaq övladı Dadli Dörzli ilə yaşamağa məcbur olur. Valideynlərinin yol qəzasında öldüyünü zənn edən Harri gerçəyi Hoqvartsda gözətçi işləyən Rubeus Haqrid tərəfindən öyrənir. Harrinin anası Lili və atası Ceyms Potter düşmənləri Voldemort tərəfindən öldürülmüşdür.
Harri Potter

Harrini də öldürmək istəsə də, bunun əvəzinə güclərini itirmiş və yox olmuşdur. Hoqvarts Cadugərlik və Sehrbazlıq Məktəbindən ona göndərilən məktuba əsasən sehrbaz olduğunu başa düşür. 7 il oxuyacağı məktəbdə başına gələnlər və onu gözləyən təhdidlərlə dəfələrlə cəsarəti ilə qurtulacaq olan Harrini qorxunc və bir o qədər maraqlı hadisələr gözləyir.. Harri Potter (ing. Harry Potter) — Britaniyalı yazıçı Coan Roulinqin 7 əsas üstəgəl 3 kitabdan ibarət, fantastik romanlar və bu romanlar əsasında çəkilmiş eyniadlı filmlər toplusudur. Harri Potter və Fəlsəfə Daşı (ing.
Harri Potter

Harry Potter and the Philosopher`s Stone) Harri Potter və Sirlər Otağı (ing. Harry Potter and the Chamber of Secrets) Harri Potter və Azkaban Məhbusu (ing. Harry Potter and the Prisoner of Azkaban) Harri Potter və Alov Kuboku (ing. Harry Potter and the Goblet of Fire) Harri Potter və Simurq Ordeni (ing. Harry Potter and the Order of Phoenix) Harri Potter və Mələz Şahzadə (ing.
Harri Potter

Harry Potter and the Half-blood Prince) Harri Potter və Ölüm Yadigarları (ing. Harry Potter and the Deathly Hallows) Harri Potter və Fəlsəfə Daşı (ing. Harry Potter and the Philosopher's Stone ABŞ-də və Hindistanda isə Harry Potter and the Sorcerer's Stone) Harri Potter və Sirlər Otağı (ing. Harry Potter and the Chamber of Secrets) Harri Potter və Azkaban Məhbusu (ing. Harry Potter and the Prisoner of Azkaban) Harri Potter və Alov Kuboku ( ing.
Harri Potter

Harry Potter and the Goblet of Fire) Harri Potter və Simurq Ordeni (ing. Harry Potter and the Order of Phoenix) Harri Potter və Mələz Şahzadə (ing. Harry Potter and the Half-Blood Prince) Harri Potter və Ölüm Hədiyyələri I hissə (ing. Harry Potter and the Deathly Hallows ) Harri Potter və Ölüm Hədiyyələri II hissə (ing. Harry Potter and the Deathly Hallows ) Romandan əlavə... Maraqlısı odur ki, gənclər bu kitabla tanışlıqdan sonra öz bayquşlarını sərbəst buraxmışdır.
Harri Potter

Roulinq, Harri Potter kainatını müxtəlif xeyriyyə təşkilatları üçün hazırlanmış bir neçə qısa kitabla genişləndirdi.2001-ci ildə Fantastik Heyvanlar və Onları Harada Yaşayırlar? (güya Hogvartsın dərsliyidir.) və Quidditch The Agees (Harry əyləncə üçün oxuduğu bir kitab ) buraxdı.Bu iki kitabın satışından əldə edilən gəlir Comic Relief xeyriyyə cəmiyyətinə fayda gətirdi. 2007-ci ildə Roulinq The Beardle the Bard'ın Nağılları əsərinin yeddi əlyazma nüsxəsini yaratdı, son romanda yer alan nağıllar toplusu, biri kasıb ölkələrdə zehni qüsurlu uşaqlar üçün bir fond olan Uşaq Yüksək Səviyyə Qrupuna pul toplamaq üçün auksiona qoyuldu. Kitab 4 dekabr 2008-ci ildə beynəlxalq səviyyədə nəşr olunmuşdur.Roulinq , 2008-ci ildə kitab satıcısı Waterstones tərəfindən təşkil edilən bir bağış toplantısı çərçivəsində 800 sözlü bir ön söz yazmışdır.Bu kitabların hər üçündə də orijinal romanlara daxil edilməyən sehrbazlıq dünyası haqqında əlavə məlumatlar var.
Harri Potter

2016-cı ildə üç yeni e-kitab çıxartdı: Hogwarts: Tamamlanmamış və Etibarlı Bir Rəhbər , Hogwarts of Power, Politics and sinir bozucu poltergeistlər və Heroes, Zəhmət və Təhlükəli Hobiler Hogwarts'dan qısa hekayələr . Pottermore veb saytı 2011-ci ildə Roulinq Pottermore adlı bir layihəsini elan edən yeni bir veb sayt açdı . Pottermore, 14 Aprel 2012-ci ildə geniş ictimaiyyətə açılmışdır. Pottermore, istifadəçilərin sıralanmasına, çubuqları tərəfindən seçilməsinə və müxtəlif mini oyunlar oynamasına imkan verir. Veb saytın əsas məqsədi, istifadəçinin əvvəllər C.K Roulinq tərəfindən açıqlanmayan məzmuna daxil olmaqla, 18.000-dən çox əlavə məzmunu ilə hekayə boyunca səyahət etməsini təmin etmək idi.2015-ci ilin sentyabr ayında veb sayt tamamilə yenidən quruldu və əksər xüsusiyyətlər silindi.
Harri Potter

Sayt yenidən dizayn edilmiş, wizardingworld.com adı ilə yenidən istifadəyə açılmışdır. Hazırda əsasən tədqiqat deyil, mövcud məlumatlara önəm verir. Hazırda dünyada 100-dən çox Harri Potter məhsulu var. Parodiyalar. Loony Lovegood Kirli Qan ⟨Mudblood⟩
Elmi dərəcə

Elmi dərəcə – müəyyən bilik sahəsində ali təhsilli mütəxəssisə verilən ixtisas dərəcəsi. Azərbaycan Respublikasında fəlsəfə doktoru (birinci) və elmlər doktoru (ikinci) elmi dərəcələri var. Elmi dərəcə bir sıra ali məktəb və elmi-tədqiqat müəssisələrinin elmi şuraları tərəfindən verilir və Ali Attestasiya Komissiyasında təsdiq edilir.Azərbaycan Respublikasının "Təhsil Qanunu"na əsasən ali məktəb təhsilindən sonrakı təhsil doktorantura hesab olunur və müvafiq elmi dərəcələrin alınması doktorantura yolu ilə həyata keçirilir. Doktoranturada təhsilini başa vurmuş və müvafiq elmi dərəcə almış şəxslərə müəyyən edilmiş qaydada həmin elmi dərəcəni təsdiq edən vahid formada dövlət nümunəli sənəd – diplom verilir. Həmçinin bax Elmlər namizədi Fəlsəfə doktoru Elmlər doktoru
Zinəddin Zidan

Zinəddin Zidan (fr. Zinédine Zidane, ərəb. زين الدين يزيد زيدان ; 23 iyun 1972[…]) — fransalı futbolçu, İspaniyanın "Real Madrid" futbol klubunun baş məşqçisi, BMT-nin xoşməramlı səfiri. 2006-cı ildə futbolçu karyerasını başa vurmuşdur. Karyerası ərzində, 1988–1992-ci illərdə, Fransanın "Kann", 1992–1996-cı illərdə "Bordo", 1996–2001-ci illərdə İtaliyanın "Yuventus" və 2001–2006-cı illərdə İspaniyanın "Real Madrid" klublarında çıxış edib.
Zinəddin Zidan

Bu klublarla Zidan UEFA Çempionlar Liqasının, Avropa Superkuboku və Qitələrarası Kubokun ikiqat qalibi, İspaniya çempionu, İspaniya Superkubokunun qalibi, İtaliyanın ikiqat çempionu və İtaliya Superkubokunun qalibi olub. 1988–1995-ci illərdə Fransanın aşağı yaş qrupları üzrə milli komandalarında çıxış edib. 1994–2006-cı illərdə Fransa milli futbol komandasının heyətində 108 oyun keçirib və 31 qol vurub. Fransa yığmasının heyətində Zidan ayrı-ayrı vaxtlarda 6 beynəlxalq turnirdə çıxış edib. O, millinin heyətində 1998-ci ildə dünya çempionu, 2000-ci ildə Avropa çempionu olub.
Zinəddin Zidan

2006-cı ildə dünya çempionatının gümüş medalını, 1996-cı ildə Avropa çempionatının bürünc medalını qazanıb. Zidan 1998, 2000 və 2003-cü illərdə dünyanın ən yaxşı futbolçusu seçilib.2006-cı ildə futbolçu karyerasını bitirib. Daha sonra "Real Madrid" klubunda prezidentin müşaviri, idman direktoru, baş məşqçinin asistenti vəzifələrində çalışıb. Hal-hazırda klubun baş məşqçisidir. Zidan, həmçinin, müxtəlif xeyriyyə oyunlarında iştirak edir və böyük şirkətlərin reklam çarxlarında çəkilir.
Zinəddin Zidan

Valideynləri İsmayıl və Malikə 1953-cü ildə Əlcəzairin Kabiliyə bölgəsindən Fransanın paytaxtı Parisə miqrasiya edib. Atası burada iş tapa bilmədiyi üçün Marselə köçüblər. Zinəddin Yazid Zidan 23 iyun 1972-ci ildə Fransanın Marsel şəhərində anadan olub. Zidan valideynlərinin beşinci uşağı olub. Atası Marseldə mağazada gecə gözətçisi işləyib.
Zinəddin Zidan

Zidan berber xalqının nümayəndəsi olub. Zidan valideynlərinin beşinci övladı olub.Zidan Marselin La Castellane bölgəsində böyüyüb. Uşaq yaşlarından Zidan futbola maraq göstərib, ilk vaxtlar küçələrdə qonşularla futbol oynayıb. Daha sonralar yerli "Sen-Anri" klubunda məşqlərə başlayıb. 2 il burada məşq elədikdən sonra 14 yaşına qədər Setem-le-Vallon klubunun heyətində məşq edib.
Zinəddin Zidan

14 yaşında Fransa Futbol Federasiyasının keçirdiyi seleksiya toplanışında Kann klubunun agenti Jan Varraudun diqqətini cəlb edib. Zidan növbəti üç ilini Kann klubunun aşağı yaş qrup komandalarında keçirib.28 may 1994-cü ildə Veronike Fernandez-Lentisko ilə evlənib. Dörd uşaqları var. Enzo Alan Zidan Fernandez (d. 25 mart 1995), Luka Zinəddin Zidan Fernandez (d.
Zinəddin Zidan

13 may 1998), Zeo Zidan Fernandez (d. 18 may 2002), və Elyaz Zidan Fernandez (d. 26 dekabr 2005). Enzo, Luka və Zeo Real Madrid Akademiyasının üzvləridir. Enzo Yuvenil A-nın yarımmüdafiəçisi, Luka Cadete A-nın qapıçısı və Zeo Alevin A-nın hücumçusudur.
Zinəddin Zidan

Futbolçu karyerası Klub karyerası Zinəddin Zidan peşəkar karyerasına Fransanın "Kann" klubunda başlayıb. Zidan hələ 17 yaşı olmamış 18 may 1989-cu ildə Fransa Çempionatında "Nant" ilə oyunda debüt edib. 1988–1989 mövsümündə futbolçu cəmi 2 oyunda meydana çıxıb. Sonrakı illərdə yarımmüdafiəçi öz oyunu ilə məşhurluq qazandı. Zidanın topla davranışı, manevrlər edərək rəqib komandanın müdafiəsini keçməsi, öz komanda yoldaşlarını başa düşməsi digər futbolçulardan fərqlənirdi.1990-cı ildən başlayaraq "Kann"ın əsas heyət üzvlərindən birinə çevrilib.
Zinəddin Zidan

Zidan 8 fevral 1991-ci ildə baş tutan oyunda ilk qolunu da Nant klubuna vurub. Klub prezidenti Zidana avtomobil alacağını söz verib və sözünə əməl edərək qırmızı Clio alıb. 1990–1991 mövsümündə 28 oyunda meydana çıxıb.Növbəti mövsüm Zidan 32 oyunda meydana çıxdı və 5 qol vurdu, lakin bu klubun aşağı liqaya düşməsinə mane ola bilmədi. Belə vəziyyətdə Zidan klubdan ayrılmağı qərara aldı. 1988–1992-ci illərdə bu klubda oynayıb.
Zinəddin Zidan

1992-ci ildə digər fransız klubu "Bordo" ilə müqavilə imzalayıb. Bu transfer 3 milyon franka başa gəlib.Zidan Bordonun heyətində Kristofe Duqarri və Bixente Lizarazu ilə tanış olur və onlar gözəl üçlük təşkil edirlər. "Bordo"da ilk mövsümdə 35 oyunda meydana çıxıb və 10 qol vurub. 28 sentyabr 1993-cü ildə UEFA Kubokunun ilk təsnifat mərhələsində İrlandiyanın "Bohemyans" klubu ilə qarşılaşmada meydana çıxıb və 22-ci dəqiqədə komandasınını ilk qolunun müəllifi olub, oyun 5–0 hesabı ilə Bordonun xeyrinə başa çatıb. Bu, Zidanın UEFA Kubokunda debüt oyunu idi. 23 noyabr 1993-cü ildə 3-cü təsnifat mərhələsinin cavab oyununda da meydana çıxıb və 77-ci dəqiqədə komandasının yeganə qolunu vurub.
Zinəddin Zidan

1993–1994-cü illər mövsümündə 6 dəfə fərqlənib. 27 sentyabr 1994-cü ildə UEFA Kubokunun birinci təsnifat mərhələsində İslandiyanın "Lilleström" klubu ilə cavab qarşılaşmasında 2-ci dəqiqədə hesabı açıb, oyun 0–2 hesabı ilə "Bordo"nun qələbəsi ilə yekunlaşıb və "Bordo" növbəti mərhələyə vəsiqə qazanıb. Növbəti mərhələdə Polşanın "Katowice" klubu ilə hər iki oyunda 90 dəqiqə meydanda olub, "Bordo" iki oyunun nəticəsində 2–1 məğlub olaraq mübarizəni dayandırıb. 1994–1995 mövsümündə Zidan 6 qol vurub. 1995-ci ildə "Bordo" ilə UEFA İntertoto Kubokunu qazanıb.1995-ci ildə "Bləkbörn Rovers"in baş məşqçisi Kenni Dalqliş Zinəddin Zidan və Kristofe Duqarri ilə maraqlandığını açıqlamışdı.
Zinəddin Zidan

1996-cı ilin iyununda 35 milyon franka "Bordo"dan İtaliyanın "Yuventus" klubuna transfer olunub.8 sentyabr 1996-cı ildə İtaliya A Seriyasının birinci turunda "Redjina" ilə qarşılaşmada "Yuventus"un heyətində debüt edib. Zidan bu oyunu əvəzolunmadan keçirib və görüş 1–1 hesabı ilə başa çatıb. 20 oktyabr 1996-cı ildə İtaliya A Seriyasının altıncı turunda "İnter"lə ev qarşılaşmasında 62-ci dəqiqədə Yuventusun heyətində ilk qolunu vuraraq hesabı 2–0 edib, oyun elə bu hesabla başa çatıb, Zidan oyunu əvəzolunmadan keçirib. 1 dekabr 1996-cı ildə İtaliya A Seriyasında "Bologna" ilə qarşılaşmada 50-ci dəqiqədə oyunda yeganə qola imza ataraq komandasına qələbə qazandırıb. 8 dekabr 1996-cı ildə Qitələrarası Kubokun final oyununda "Yuventus"un heyətində River Pleyt klubuna qarşı oyunda meydana çıxıb, bu oyunda "Yuventus" 1–0 hesabı ilə qələbə qazanıb və kubokun sahibi olub.
Zinəddin Zidan

Bu kubok Zidanın "Yuventus" karyerasında ilk titulu olub. 15 yanvar 1997-ci ildə "Yuventus"un "Pari Sen-Jermen"i 6–1 hesabı ilə qalib gəldiyi və 5 fevral 1997-ci ildə 3–1 hesabı qalib gəldiyi oyunda meydanda olub, bu nəticələrlə "Yuventus" UEFA Super Kubokunun qalibi olub. 6 aprel 1997-ci ildə "Milan"la səfər oyununda 32-ci dəqiqədə 11 metrlik cərimə zərbəsindən qol vuraraq hesabı 0–2 edib, oyun 1–6 hesabı ilə "Yuventus"un qələbəsi ilə yekunlaşıb. 19 mart 1997-ci ildə Norveçin "Rusenburq" klubu ilə UEFA Çempionlar Liqasının dörddə bir final mərhələsinin cavab qarşılaşmasında hesabı 1–0 edərək bu turnirdəki ilk qolunu vurub, oyun "Yuventus"un 2–0 hesablı qələbəsi ilə başa çatıb. 28 may 1997-ci ildə UEFA Çempionlar Liqasının finalında "Borussiya Dortmund"la qarşılaşmada meydanda olub, bu oyunda "Yuventus" 3–1 hesabı ilə məğlub olaraq gümüş medallar qazanıb.
Zinəddin Zidan

İlk mövsümdə 5 qol vurub.19 oktyabr 1997-ci ildə Bari klubu ilə İtaliya A Seriyasının oyununda 68-ci dəqiqədə komandasının ikinci, 79-cu dəqiqəsində isə üçüncü qolunu vuraraq dubl edib, oyun 0–5 hesabı ilə "Yuventus"un xeyrinə başa çatıb. 25 yanvar 1998-ci ildə "Atalanta" ilə ölkə çempionatı oyununda hesab 1–1 olarkən 71 və 90-cı dəqiqələrdə iki qol vuraraq hesabı 3–1 edib və komandasına qələbə qazandırıb. 18 mart 1998-ci ildə Ukraynanın "Dinamo Kiyev" klubu ilə UEFA Çempionlar Liqasının dörddə bir final mərhələsinin cavab qarşılaşmasında yüz min tamaşaçı qarşısında oynayıb. 20 may 1998-ci ildə Zidan yenidən "Yuventus"un heyətində UEFA Çempionlar Liqasının finalınadək irəliləyib, bu dəfə finalda "Real Madrid"ə 1–0 hesabı ilə məğlub olaraq ikinci yeri tutublar.24 yanvar 1999-cu ildə "Perudja" ilə çempinoat oyununda 55-ci dəqiqədə "Yuventus"un ikinci qolunu vuraraq hesabı 2–1 edib və komandasına qələbə qazandırıb. UEFA Çempionlar Liqasının 1998/1999 mövsümündə Yuventusun heyətində yarımfinalda İngiltərənin "Mançester Yunayted" klubu ilə oyunlarda meydana çıxıb.
Zinəddin Zidan

İki oyunun nəticəsinə 3–4 hesabı ilə məğlub olan "Yuventus" mübarizəni dayandırıb.Zinəddin 1996–2001-ci illərdə "Yuventus"un heyətində top qovub. Bu müddətdə o, 2 çempionluq və 2 vitse-çempionluq qazanmaqla yanaşı 2 dəfə UEFA Çempionlar Liqasının finalçısı olub. Zidanın hesabında Qitələrarası kubok və Superkubok da var. Yuventusun heyətində 151 oyun keçirib və 24 qol vurub. Real Madrid 2001-ci ildə 76 milyon avroya Yuventusdan "Real Madrid" klubuna keçib.
Zinəddin Zidan

Bu transfer "Real Madrid" prezidenti Florentino Perezin Qalaktikos erası transferlərindən biri olub. 25 avqust 2001-ci ildə La Liqanın ilk turunda "Valensiya" ilə səfər qarşılaşmasında "Real Madrid"in heyətində debüt edib, oyunu əvəzolunmadan keçirib və oyun 1–0 hesabı ilə Real Madridin məğlubiyyəti ilə yekunlaşıb. 15 sentyabr 2001-ci ildə üçüncü tur oyunlarında "Real Betis"lə səfər qarşılaşmasında 14-cü dəqiqədə hesabı 1–1 edən qolu vurub, oyun "Real Madrid"in 3–1 hesablı məğlubiyyəti ilə başa çatıb. Bu qol Zidanın "Real Madrid" karyerasında ilk qolu olub. 6 mart 2002-ci ildə İspaniya Kubokunun finalında "Deportivo La-Korunya" klubu ilə oyunda meydana çıxıb.
Zinəddin Zidan

1–2 hesabı ilə məğlub olaraq "Real Madrid" gümüş medalı qazanıb. 15 may 2002-ci ildə Real Madridin heyətində ilk mövsümdə UEFA Çempionlar Liqasının finalında "Bayern Leverkusen" ilə klubu ilə qarşılaşmada meydana çıxıb və qol vurub, 2–1 hesabı ilə oyun başa çatıb və "Real Madrid" kubokun qalibi olub. Bu kubok Zidanın "Real Madrid"lə qazandığı ilk kubok olub. 10 fevral 2002-ci ildə La Liqanın 25-ci turunda "Las Palmas" klubu ilə qarşılaşmada 33-cü dəqiqədə komandasının ikinci qolunu vuraraq 7–0 hesablı qələbədə pay sahibi olub. Növbəti mövsüm isə La Liqanın qalibi olub.
Zinəddin Zidan

23 aprel 2002-ci ildə UEFA Çempionlar Liqasının yarımfinal mərhələsinin ilk oyununda "Barselona" ilə El Klassikoda 98 min tamaşaçı qarşısında meydana çıxıb və oyunda ilk qolu vurub, oyun 0–2 hesabı ilə "Real in xeyrinə başa çatıb. 30 avqust 2002-ci ildə UEFA Super Kuboku uğrunda Niderlandın "Feyenoord Rotterdam" klubu ilə qarşılaşmada meydana çıxıb, oyun 3–1 hesabı ilə "Real Madrid"in xeyrinə başa çatıb. İlk mövsüm 31 çempionat oyununa çıxıb və 7 qol vurub.2 oktyabr 2002-ci ildə UEFA Çempionlar Liqasının qrup mərhələsində Yunanıstanın "AEK Afina" klubu ilə oyunda 16 və 40-cı dəqiqələrdə qol vurub, oyun 3–3 hesabı ilə başa çatıb. 3 dekabr 2002-ci ildə Qitələrarası Kubokun final oyununda Paraqvayın "Olimpiya" klubu ilə qarşılaşmada meydana çıxıb. Bu oyunda "Real Madrid" 2–0 hesabı ilə qalib gələrək kuboku qazanıb.
Zinəddin Zidan

5 yanvar 2003-cü ildə İspaniya Çempionatının 16-cı turunda "Valensiya" ilə qarşılaşmada 68-ci dəqiqədə qol vuraraq hesabı 2–1 edib, bundan başqa 36-cı dəqiqədə Ronaldonun və 93-cü dəqiqədə Portillonun vurduğu qolların ötürməsini edib, oyun 4–1 hesabı ilə "Real Madrid"in xeyrinə başa çatıb.13 sentyabr 2003-cü ildə La Liqanın üçüncü turunda "Real Vallodolid"lə qarşılaşmada 53-cü dəqiqədə hesabı 4–0 edən qola imza atıb, oyun 7–2 hesabı ilə "Real Madrid"in xeyrinə başa çatıb. 17 mart 2004-cü ildə "Real Madrid"in heyətində İspaniya Kubokunun finalında "Real Zaraqoza" ilə görüşdə meydana çıxıb, bu dəfə "Real Madrid" əlavə vaxtda 2–3 hesabı ilə uduzaraq gümüş medalı qazanıb.15 yanvar 2006-cı ildə La Liqanın 19-cu turunda "Sevilla" ilə qarşılaşmada komandasının ilk qolunun ötürməsini edib və 58, 60, 93-cü dəqiqələrdə qol vuraraq het-trik edib, oyun 4–2 hesabı ilə Real Madridin qələbəsi ilə yekunlaşıb. Bu, Zidanın futbolçu karyerasında yeganə het-trik olub. 4 fevral 2006-cı ildə 22-ci tur çərçivəsində "Espanyol" ilə qarşılaşmada 42 və 50-ci dəqiqələrdə qol vurub, bu oyunda Real Madrid 4–0 hesabı ilə qələbə qazanıb. 2 aprel 2006-cı ildə La Liqanın 31-ci turunda baş tutan El Klassiko qarşılaşmasında 98 min tamaşaçı qarşısında meydana çıxıb, 79-cu dəqiqədə əvəzlənib.
Zinəddin Zidan

Zinəddin Zidan 2011-ci il iyulun 11-dən etibarən "Real Madrid" klubunda idman direktoru vəzifəsində çalışır. 2013-cü ildə "Real Madrid"ə baş məşqçi təyin olunan Karlo Ançelottinin köməkçisi vəzifəsinə təyin olunub. Klub statistikası Milli komanda karyerası Zinəddin Zidan millinin heyətində ilk oyununu 17 avqust 1994-cü ildə Çexiya millisinə qarşı keçirib və bu oyunda 2 qol vuraraq dubl edib. 27 fevral 2001-ci ildə Almaniya ilə beynəlxalq yoldaşlıq görüşündə 27-ci dəqiqədə oyunda yeganə qola imza ataraq Fransaya 1–0 hesablı qələbə qazandırıb. 27 mart 2006-cı ildə Meksika ilə yoldaşlıq görüşündə milli komandada 100-cü oyununa çıxıb, bu oyun 1–0 hesabı ilə Fransanın qələbəsi ilə yekunlaşıb.
Zinəddin Zidan

Zidan Fransa millisində 100 oyun həddini keçən dördüncü futbolçu olub. Zidana qədər Desailli, Zuram və Didyer Desçamps 100 oyun həddini keçmişdi. Zidan Fransa milli futbol komandasının heyətində 108 oyuna çıxıb və 31 qol vurub. 108 rəsmi oyunda hakimlər tərəfindən cəmi 13 dəfə sarı vərəqə ilə xəbərdarlıq alıb. Dünya Kuboku 1998 Zidanın milli komanda karyerasının ən pik zirvəsi 1998-ci ildə Fransanın ev sahibliyi ilə keçirilən dünya çempionatı olub.
Zinəddin Zidan

Bu, Zidanın millinin heyətində iştirak etdiyi ilk mundial olub. 1998-ci il dünya çempionatının qrup mərhələsində CAR və Səudiyyə Ərəbistanı ilə oyunlarda meydanda olub. Səudiyyə Ərəbistanı ilə oyunda 71-ci dəqiqədə qırmızı vərəqə alaraq meydandan qovulub. Bu, Zidanın milli komanda karyerasında aldığı ilk qırmızı vərəqə olub. 1/8 final oyununda Paraqvay millisi ilə qarşılaşmada oyunu ehtiyat oyunçular skamyasından izləyib.
Zinəddin Zidan

3 iyul 1998-ci ildə 1/4 finalda İtaliya ilə oyunda da meydanda olub və 11 metrlik cərimə zərbələrinə qədər davam edən oyunda penaltini düzgün yerinə yetirib, oyun 4–3 hesabı ilə Fransanın xeyrinə başa çatıb və Fransa yarımfinal mərhələsinə yüksəlib. 8 iyul 1998-ci ildə yarımfinal mərhələsində Xorvatiya ilə oyunda əsas heyətdə meydana çıxıb və oyunu əvəzolunmadan keçirib, 2–1 hesabı ilə qalib gələn Fransa final oyununa yüksəlib. Bu dünya çempionatının final oyununda Braziliya ilə qarşılaşmada 27 və 45-ci dəqiqələrdə qol vuraraq debüt edib, oyun 0–3 hesabı ilə Fransanın qələbəsi ilə başa çatıb. 10 fevral 1999-cu ildə Uembli stadionunda İngiltərə ilə yoldaşlıq görüşündə 69 və 76-cı dəqiqələrdə komanda yoldaşı Nikolas Anelkanın vurduğu qolların ötürməsini Zidan vermişdir. Oyun 0–2 hesabı ilə Fransanın xeyrinə başa çatmışdı.
Zinəddin Zidan

Avropa Kuboku 2000 Zidan Avro 2000-nin seçmə oyunlarında 6 oyunda meydana çıxıb və 1 qol vurub. 2000-ci il Avropa Çempionatının seçmə oyunlarında 8 sentyabr 1999-cu ildə Ermənistan komandası ilə səfər qarşılaşmasında seçmə mərhələdə ilk və yeganə qolunu vurub. Avro 2000-nin dörddə bir final mərhələsində İspaniya ilə qarşılaşmada 33-cü dəqiqədə cərimə zərbəsindən qol vuraraq hesabı açıb, oyun 1–2 hesabı ilə Fransanın xeyrinə başa çatıb və Fransa yarımfinal mərhələsinə yüksəlib. 28 iyun 2000-ci ildə Portuqaliya ilə keçirilən yarımfinal qarşılaşmasında əlavə vaxtda – 117-ci dəqiqədə 11 metrlik cərimə zərbəsindən qol vuraraq hesabı 2–1 edib və komandasına qələbə qazandırıb. Bu nəticə ilə Fransa turnirin final oyununa vəsiqə qazanıb.
Zinəddin Zidan

2 iyul 2000-ci ildə Avro 2000-nin final oyununda İtaliya ilə qarşılaşmadanı əvəzolunmadan keçirib, bu oyunda 2–1 hesabı ilə Fransa qalib gələrək kubokun sahibi olub. Dünya Kuboku 2002 Koreya və Yaponiyada keçirilən 2002-ci il Dünya çempionatı Fransa millisi üçün uğursuz olub. Qrup mərhələsində 0–1 hesabı ilə məğlub olduqları Seneqal və 0–0 hesabı ilə başa çatan Uruqvayla oyunlarda Zidan zədəli olduğu üçün meydana çıxmayıb, oyunu ehtiyat oyunçular skamyasından izləməli olub. 11 iyun 2002-ci ildə qrup mərhələsinin sonuncu oyununda Danimarka ilə qarşılaşmanı əvəzolunmadan keçirib, 2–0 hesabı ilə Fransa bu oyunda məğlub olub. Bu nəticə ilə Fransa 1 xalla qrup sonuncusu olub.
Zinəddin Zidan

Avropa Kuboku 2004 Zidan Fransa milli futbol komandasının heyətində Avro 2004-ün seçmə oyunlarında iştirak edib, 7 oyunda meydana çıxıb və 3 qol vurub. Avro 2004-ün seçmə mərhələ oyunlarında 28 mart 2003-cü ildə Malta ilə qarşılaşmada 57 və 80-ci dəqiqələrdə qol vuraraq dubl edib, oyun 6–0 hesabı ilə Fransanın xeyrinə başa çatıb. 2 aprel 2003-cü ildə seçmə mərhələ çərçivəsində İsraillə qarşılaşmada birinci hissəyə əlavə olunmuş 1-ci dəqiqədə qol vuraraq hesabı 2–1 edərək komandasına qələbə qazandırıb. Zidan Fransanın heyətində Avro 2004-ün final mərhələsində də çıxış edib. Qrup mərhələsində 13 iyun 2004-cü ildə İngiltərə ilə oyunda 0–1 məğlub olarkən 91-ci dəqiqədə cərimə zərbəsindən, 93-cü dəqiqədə isə 11 metrlik cərimə zərbəsindən qol vuraraq hesabı 2–1 edib və komandasına qələbə qazandırıb.
Zinəddin Zidan

Zidan UEFA Avropa Kuboku 2004-ün rəmzi yığmasına düşməyi bacarıb. Dünya Kuboku 2006 FİFA Dünya Kuboku 2006-nın seçmə oyunlarında Zidan millinin heyətində 4 dəfə meydana çıxıb və bir dəfə fərqlənib. İlk və yeganə qolu 12 oktyabr 2005-ci ildə seçmə mərhələnin son oyununda Malta ilə ev qarşılaşmasının 29-cu dəqiqəsində vurub və hesabı açıb, bu oyun 4–0 hesabı ilə Fransanın xeyrinə başa çatıb. Zinəddin Zidan 2006-cı il dünya çempionatından sonra karyerasını bitirəcəyini açıqlayıb. Zinəddin Zidan millinin heyətində dünya çempionatı oyunlarında iştirak edib.
Zinəddin Zidan

Qrup mərhələsində İsveçrə və Koreya Respublikası ilə oyunlarda əsas heyətdə meydana çıxıb və sonadək meydanda olub. Fransa millisi 5 xalla qrup mərhələsini ikinci yerdə bitirərək 1/8 final mərhələsinə yüksəlib. 27 iyun 2006-cı ildə İspaniya ilə 1/8 final oyununda meydanda olub və ikinci hissəyə əlavə olunmuş 2-ci dəqiqədə komandasının üçüncü qolunu vuraraq oyunda yekun hesabı müəyyənləşdirib, oyun 1–3 hesabı ilə Fransanın xeyrinə başa çatıb. Fransa millisi bu nəticə ilə 1/4 final mərhələsinə yüksəlib. 1 iyul 2006-cı ildə 1/4 mərhələsində Braziliya millisi ilə oyunu Zidan əvəzolunmadan keçirib, oyun 0–1 hesabı ilə Fransanın xeyrinə başa çatıb və Fransa yarımfinal mərhələsinə yüksəlib.
Zinəddin Zidan

5 iyul 2006-cı ildə Portuqaliya ilə yarımfinal oyununda Zidan 33-cü dəqiqədə 11 metrlik cərimə zərbəsindən qol vuraraq komandasına qələbə qazandırıb, oyun 0–1 hesabı ilə Fransanın xeyrinə başa çatıb. Bu nəticə ilə Fransa turnirin final oyununa vəsiqə qazanıb. 9 iyul 2006-cı ildə dünya çempionatının finalında İtaliya ilə oyunda meydana çıxıb, 7-ci dəqiqədə 11 metrlik cərimə zərbəsindən fərqlənənək hesabı açıb, əsas vaxt 1–1 hesabı ilə başa çatdığından oyunda əlavə vaxt oynanılıb. Əlavə vaxtın 110-cu dəqiqəsində Zidan qırmızı vərəqə alaraq meydandan qovulub. Oyun penalti zərbələrində İtalyanın 6–4 hesablı qələbəsi ilə başa çatıb.
Zinəddin Zidan

Zidan-Materatsi qalmaqalı 2006-cı ildə Almaniyada təşkil olunan dünya çempionatının final matçında Marko Materatsinin təxribatına uyan Zinəddin ona zərbə edirmiş və qırmızı vərəqə alaraq meydandan qovulmuşdu.Zidan deyib ki, final oyunundan sonra soyunub-geyinmə otağına gedib və komanda yoldaşlarından üzr istəyib: Zinəddin Zidan bir neçə il sonra belə açıqlama verib: Materatsi 2011-ci ildə məsələni belə izah edib: 2010-cu ildə UEFA Çempionlar Liqasınının 4-cü turu çərçivəsində səfərdə Milanla qarşılaşan Real Madrid komandasının idman direktoru olan Zidan burada keçmiş baş məşqçisi Joze Mourinyo ilə görüşməyə gələn Materatsi ilə qarşılaşıb. Əvvəlcə Mourinyo ilə görüşən italiyalı müdafiəçi daha sonra Zidana salam verib və onunla da görüşmək məqsədi ilə əlini uzadıb. Ona uzadılan əli geri çevirməyən Zidan da Materatsi ilə salamlaşıb. Milli komanda statistikası Milli komandada vurduğu qollar Məşqçilik karyerası Digər fəaliyyətləri 2000 və 2002-ci illərdə Adidas şirkətinin reklam çarxlarına çəkilib. Həmçinin Fransanın Foot+ kanalının reklam çəkilişlərində iştirak edib.
Zinəddin Zidan

2006-cı ildə Adidas şirkəti üçün kommersiya fəaliyyəti göstərib. 2010-cu ildə Qətərin 2022-ci il dünya çempionatına ev sahibliyi ilə bağlı təşkilat komitəsinin üzvü olub. Zidan Qətərin 2022-ci ildə dünya çempionatının təşkilatçılığını əldə etməsinə görə 15 milyon dollar gəlir əldə edib.FİFA Dünya Kuboku 2010-da Fransa millisinin baş məşqçisi Raymon Domenekə kömək etməklə bağlı Zidana Fransa Futbol Federasiyasının prezidenti Jan-Pyer Eskaletti dəvət göndərib. Futbolçu bir müddət düşündükdən sonra təklifə müsbət cavab verib.Avro 2012-nin seçmə mərhələsində millinin baş məşqçisi olan Loran Blan millinin oyunçularını motivasiya etmək üçün Fransa futbolunun ulduz oyunçularını təcrübələrini bölüşmək üçün dəvət etməyi qərara alıb. İlk qonaq Zidan olub.
Zinəddin Zidan

Zidan baş məşqçiyə sentyabrın 3-də və 7-də keçiriləcək Belarus və Bosniya və Herseqovina ilə oyunlarda kömək edib. Xeyriyyə fəaliyyəti 2001-ci ildə BMT-nin inkişaf proqramının xoşməramlı səfiri təyin olunub.24 fevral 2007-ci ildə Taylandda 10000 azarkeşin qarşısında uşaqların QİÇS-lə mübarizəsi üçün təşkil olunan xeyriyyə oyununda iştirak edib. 2–2 hesabı ilə başa çatan oyunda ilk qolu Zidan vurub. Əldə olunan 260000 ฿ (7.750 dollar) iki məktəbin və 16 üçotaqlı mənzilli binanın tikilməsinə sərf olundu.2010-cu ildə Haitidəki zəlzələ qurbanlarına kömək məqsədilə Portuqaliyanın paytaxtı Lissabonda "Zinəddin Zidan və Ronaldonun dostları" ilə "Benfika"nın ulduz futbolçuları arasında xeyriyyə matçında iştirak edib. Eştadiu da Luş stadionunda təşkil olunan oyunu 50 minədək tamaşaçı izləyib.
Zinəddin Zidan

Görüş 3:3 hesablı heç-heçə ilə nəticələnib.2010-cu ildə Yunanıstanın paytaxtı Afinada yoxsullara yardım məqsədilə komanda yoldaşları ilə "Olimpiakos"un əfsanələri arasında keçirilən matçda iştirak edib.5 iyun 2011-ci ildə Santyaqo Bernabeu stadionunda "Real Madrid" və "Bavariya" klublarının veteran futbolçuları arasında keçirilən xeyriyyə görüşündə iştirak edib. Oyundan əldə olunan gəlir Afrikadakı yardım proqramına xərclənib. Görüş 8–3 hesabı ilə Real Madrid veteranlarının xeyrinə başa çatıb.2012-ci ildə Braziliyanın Portu-Aleqri şəhərində kasıbçılığa qarşı xeyriyyə aksiyası çərçivəsində "Ronaldo və Zidanın dostları" arasında keçirilənoyunda iştirak edib.2 iyun 2013-cü ildə Zinəddin Zidanın da heyətində olduğu "Real Madrid" və "Mançester Yunayted"in veteran oyunçuları Old Trafford stadionunda keçirilən xeyriyyə matçında qarşılaşıb. Madrid klubunun heyətində Zidandan başqa Fernando Yerro, Fernando Redondo, Emilio Butraginyo və İvan Helquero meydana çıxacaqlar. "Mançester Yunayted"da isə Dvayt York, Endi Koul, Edvin van der Sar və Teddi Şerinqem mübarizə aparıblar.
Zinəddin Zidan

Matçdan yığılmış bütün vəsait Mançester Yunayted Fondu xeyriyyə təşkilatına və Mançesterdə aztəminatlı gənc insanlara, icmalara dəstək göstərən layihələrin maliyyələşdirilməsinə verilib. 56 min tamaşaçının izlədiyi oyunda Real Madrid veteranları 1–2 hesabı ilə qələbə qazanıb. Filmoqrafiya Asteriks Olimpya Oyunlarında (fr. Astérix aux jeux olympiques) (2006) – Numérodis Zidanla bağlı əsərlər Tanınmış idman jurnalisti Enrike Orteqa Zinəddin Zidan haqda "Zidan, sadə qəhrəmanın zərifliyi" adlanan kitab yazıb. Kitabda əfsanəvi futbolçunun həyatı, peşəkar karyerası və Yuventusdan Real Madridə gəlişindən bəhs edilir.
Zinəddin Zidan

3 iyun 2011-ci ildə kitabın təqdimatı olub.Marko Materazzi 2007-ci ilin avqustunda fransalını təxribata çəkdiyini etiraf edib. Zidanın bacısını təhqir edən müdafiəçi, hadisə ilə bağlı kitab da yazıb. "Əslində mən Zidana nə dedim" adlanan kitabda onun Zidanla dialoqu 249 variantda verilib.2008-ci ildə Besma Lauri Fransa yığmasının sabiq kapitanı Zinəddin Zidanın italiyalı Marko Materazzinin sinəsinə başla endirdiyi zərbə haqda kitab yazıb. "Zidanın gizli sifəti" adlanan kitab sonuncu dünya çempionatında baş verən məlum xoşagəlməz epizoda həsr olunub. Kəllə vurma heykəli Əlcəzairli heykəltaraş Adel Abdessəməd futbol tarixində son onilliyin ən dramatik anlarından birini Zinəddin Zidanın 2006-cı il dünya çempionatının finalında italiyalı müdafiəçi Marko Materatsiyə kəllə atdığı epizodun heykəlini hazırlamağı qərara alıb.
Zinəddin Zidan

Zinəddin Zidan Real Madridin saytında səhifəsi (ing.) (isp.) Zinəddin Zidan Arxivləşdirilib 2014-06-28 at the Wayback Machine FİFA-nın saytında səhifəsi (ing.) Zinəddin Zidan UEFA-nın saytında səhifəsi (ing.) Zinəddin Zidan — IMDb səhifəsi
Konstitusiyalı monarxiya

Konstitusiyalı monarxiya — monarxın hakimiyyətinin konstitusiya ilə məhdudlaşdırılmış hakimiyyət quruluşu. Konstitusiyalı monarxiyada real qanunverici hakimiyyət parlamentə, icraedici hakimiyyət isə hökumətə məxsusdur. Monarxiya iki növə ayrılır: nümayəndəli (və ya dualist) və parlamentli. Dualist monarxiyaya misal olaraq İordaniya, Mərakeş, Küveyti göstərmək olar. (Küveyti bəzən mütləq monarxiyaya aid edirlər). Mütləq monarxiya quruluşlu dövlətlər Monarxiya hakimiyyətin sülalə daxilində irsilik əsasında bir şəxsdən digər şəxsə keçdiyi idarəetmə formasıdır.
Konstitusiyalı monarxiya

Monarxlar qeyri-məhdud hakimiyyətə, konstitusiya ilə məhdudlaşmış səlahiyyətələr yaxud da sırf formal funksiyalar malik ola bilərlər. Monarx səlahiyyətlərinin qanunla məhdudlaşdırılmadığı 5 belə ölkə var: Səudiyyə Ərəbistanı Konstitusiyalı monarxiya quruluşlu dövlətlər Monarxın hakimiyyətinin konstitusiya və qanunlarla məhdudlaşdırılmış idarəetmə formasıdır. Konstitusiyalı monarxiyada real qanunverici hakimiyyət parlamentə, icraedici hakimiyyət isə hökumətə məxsusdur. Bu, idarəçilik formasına "parlamentli monarxiya" da deyilir. Konstitusiyalı monarxiya quruluşlu dövlətlər:
İlyas İsmayılov

İlyas Abbas oğlu İsmayılov (20 mart 1938, Traubenfeld) — Azərbaycan dövlət və ictimai-siyasi xadimi. Azərbaycan SSR Prokuroru və Azərbaycan Respublikasının ədliyyə naziri. Hüquq elmləri doktoru, Professor. Eks-millət vəkili. Ədalət Partiyasının sədri. İsmayılov İlyas Abbas oğlu 1938-ci il martın 20-də Tovuz rayonunda anadan olub.
İlyas İsmayılov

1955-ci ildə A. S Puşkin adına Tovuz şəhər orta məktəbini bitirib.1962-ci ildə Azərbaycan Dövlət Universitetinin hüquq fakültəsini bitirib. 1963-cü ildə Leninqrad Dövlət Universitetinin cinayət-hüquq kafedrası üzrə aspiranturaya daxil olub, 1966-cı ildə orada hüquq elmləri namizədi alimlik dərəcəsi almaq üçün dissertasiya müdafiə edib.1966-cı ildən 1970-ci ilədək Azərbaycan Elmlər Akademiyasının fəlsəfə və Hüquq İnstitutunun kiçik və baş elmi əməkdaşı işləyib, sonra 2 il respublika prokurorunun köməkçisi olub. 1972-ci ildən 1978-ci ilədək Azərbaycan KP MK-nın inzibati orqanlar şöbəsinin təlimatçısı olub. 1978-ci ildən 1985-ci ilədək respublika prokurorunun müavini, həmin vaxtdan 1990-cı ilə kimi Azərbaycan SSR Prokuroru olmuşdur. 1990-cı ilin sentyabrından 1992-ci ilin yanvarınadək Moskova prokurorluğunda şöbə rəisi vəzifəsində çalışıb.Səkkiz monoqrafiya və kitabçanın, 200-dən artıq elmi və publisistik əsərin müəllifidir. 1992-ci ildən "Azərbaycan Respublikasında demokratik islahatlar uğrunda" ictimai hərəkata rəhbərlik edib.
İlyas İsmayılov

1995-ci ildə tərəfdarlarıyla birgə Azərbaycan Ədalət Partiyasını yaradıb. 1996-cı ilin 30 martında Azərbaycan Demokrat Partiyası ilə Ədalət Partiyasının birləşdirici Qurultayında ADP-nin sədri seçilib. 2000-ci ilin 6 noyabrında yenidən öz tərəfdarlarıyla ADP-dən ayrılaraq, Ədalət Partiyasının bərpasına başlayıb. 2 iyul 2001-ci ildə isə Ədalət Partiyasının sədri seçilib. 2006-cı il mayın 13-də 106 saylı Tovuz-Qazax-Ağstafa seçki dairəsindən deputat seçilmişdir. Milli Məclisin İnsan hüquqları daimi komissiyasının üzvü olmuşdur.
İlyas İsmayılov

Azərbaycan-Almaniya Federativ Respublikası, Azərbaycan-Amerika Birləşmiş Ştatları, Azərbaycan-İtaliya, Azərbaycan-Latviya, Azərbaycan-Rusiya parlamentlərarası əlaqələr üzrə işçi qruplarınının və Avropa İttifaqı−Azərbaycan parlament əməkdaşlığı komitəsinin üzvü olmuşdur. Professor Zəkiyyə İsmayılova ilə ailə həyatı qurub, 2 oğlu var. Böyük oğlu Etimad İsmayılov Leninqrad Dövlət Universitetinin hüquq fakultəsini, Mətin isə Moskva Dövlət Universitetinin hüquq fakültəsini, Nyu-York və Kolumbiya Universitetlərini bitirib. Etimad Azərbaycan və Türkiyədə, Mətin isə ABŞ-da Nyu-York şəhərində çalışır. Mükafatları "Xalqlar dostluğu" ordeni ilə təltif olunub. Həmçinin bax Azərbaycan ədliyyə nazirlərinin siyahısı Xarici keçidlər Deputat İlyas İsmayılovla fotosöhbət
BP

BP — Böyük Britaniyanın enerji şirkəti. Mərkəzi ofisi İngiltərənin paytaxtı Londonda yerləşir. 1987-ci ilə qədər BP dövlətin mülkiyyətində olub. "British Petroleum" Birləşmiş Krallıq üçün həyati əhəmiyyət kəsb edir. Britaniyanın 10 min vətəndaşının çalışdığı bu şirkət il ərzində büdcəyə 6 milyard funt-sterlinq ($10 milyard) gəlir gətirir.
BP

BP şirkəti aparıcı neft şirkətlərindən biridir. FORBS jurnalının reytinqinə görə dünyanın üçünçü, neft şirkətləri arasında isə ikinci şirkətdir. 100 il tarixə malik şirkət, dünyanın çox yerində neft hasilatı və emalı ilə məşğul olub. 50-ci illərdə İranda baş verən siyasi böhran nəticəsində, Şımal dənizində neft yataqlarının kəşfinə, sonralar isə istismarına başlayıb. 80-ci illərin əvvələrindən, BP Şimal dənizində geniş həcmli neft hasilatına başlayıb.
BP

Lakin 21-ci əsr BP üçün düşərli olmadı. Bir necə qəza BP-nin reytinqinə ciddi təsir edib. Onlardan 2005-ci il Texas zavodlarının birində baş verən qəzada 15 nəfər ölüb, çox sayda yaralanan olub. BP ölən və yaralananların ailələrinə ümumiklikdə 700 mln.$ kompensasiya ödəyib. 2010-cu ildə Meksika körfəzindəki platformaların birində, tarixdə ən böyük neft sızması baş verib.
BP

Ekspertlərin dəyərləndirmələrinə görə dənizə hər gün 1000 tona yaxın neft axıb. Ümumi zərər 37 mlrd.$ həcmində dəyərləndirilib. British Petroleum şirkətinin əsası ingilis biznesmeni və hüquqşünası Uilyam Noks Darsi tərəfindən qoyulub. 1901-ci ilin mayında Vilyam neft axtarışı üçün İran hökumətindən rəsmi icazə alır. Uilyam neft axtarışı üçün əsas mühəndis kimi Corc Reynoldsu işə alır.
BP

Şirkət ilk illərində heç bir nəticə əldə edə bilmir. İxtisaslı kadrların çatışmaması, İran hökumətinin kifayət qədər şirkətə dəstək göstərməməsi, yerli əhalinin gəlmələrə qarşı pis münasibəti şirkətin maliyyə resusrlarını tükətdi. 1905-ci ildə Burmah Oil şirkəti İranda yeni neft ehtiyatları axtarışı üçün yatırımlar etdi. Şirkətin ilk kəşf etdiyi neft yataqları 1908-ci ilin mayında İranın cənub-qərb hissəsində Məşid və Süleyman adlı neft yataqları oldu. Artıq 1909-cu ildə İngilis-Fars neft şirkəti (Anglo-Persian Oil Company) formalaşdırılmışdı.